নগাওঁ লোকসভা সমষ্টিৰ কংগ্ৰেছৰ প্ৰাৰ্থী প্ৰদ্যুৎ বৰদলৈলে মুকলি সমৰ্থন আগ বঢ়াইছে অনুসূচিত জাতি যুৱ ছাত্ৰ পৰিষদে। পৰিষদৰ সভাপতি ৰুবুল দাসে ৰহাত এখন সংবাদমেলযোগে আজি এই ঘোষণা কৰে।
"প্ৰদ্যুৎ বৰদলৈৰ প্ৰতি আমাৰ বিশেষভাৱে সমৰ্থন আছে", সংবাদমেলত এই মন্তব্য কৰে দাসে।
কিন্তু নগাওঁ লোকসভা সমষ্টিৰ কংগ্ৰেছৰ প্ৰাৰ্থী প্ৰদ্যুৎ বৰদলৈৰ বাহিৰে অন্য আটাইবোৰ প্ৰাৰ্থীয়ে তেওঁলোকৰ আমন্ত্ৰণ ৰক্ষা নকৰিলে।
অৱশ্যে কংগ্ৰেছৰ প্ৰাৰ্থীগৰাকী তেওঁলোকৰ আমন্ত্ৰণ ৰক্ষা কৰি অভিৱৰ্তনৰ শেষৰ দিনা মুকলি সভালৈ আহি থকা সময়তে প্ৰচণ্ড ধুমুহা দিয়াৰ বাবে আধা বাটৰ পৰা উলটিব লগীয়া হ'ল বুলি জানিব পৰা গৈছে।
"অনুষ্ঠানত উপস্থিত থকা বাদেই আমি অৱতাৰণা কৰা অনুসূচিত জাতিৰ আৱেগ জড়িত থকা প্ৰশ্নকেইটাৰ উত্তৰো দিব নোৱাৰিলে সাংসদ হ'বলৈ ওলোৱা প্ৰাৰ্থীসকলে।" দাসৰ মন্তব্য।
তদুপৰি, বিজেপি, অগপ আৰু বিপিএফৰ মিত্ৰজোঁট তথা এআইয়ুডিএফৰ সাম্প্ৰদায়িকতাক প্ৰতিৰোধ কৰাৰ স্বাৰ্থত বিকল্প দল বা প্ৰাৰ্থীক ভোট দিবৰ বাবে আহ্বান জনায় দাসে।
আনহাতে, নগাওঁ লোকসভা সমষ্টিত অনুসূচিত জাতিৰ প্ৰায় ১ লাখ ৩২ হাজাৰ ভোটাৰ আছে। এই ভোটাৰসমূহৰ ৪০ হাজাৰ ভোট কংগ্ৰেছৰ প্ৰাৰ্থীগৰাকীয়ে লাভ কৰিব বুলি দাসে দাবী কৰে।
উল্লেখযোগ্য যে, কিছুদিন আগতে সংগঠটোৱে ডিব্ৰুগড় লোকসভা সমষ্টিৰ এন পি পিৰ প্ৰাৰ্থী ভৱেন বৰুৱাৰ প্ৰতিও পূৰ্ণ সমৰ্থন থকা বুলি সদৰী কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
